Juan Daniel García Treviño

Juan Daniel García Treviño, nado en Monterrei o 27 de febreiro de 2000, é un actor e músico mexicano, recoñecido por ser protagonista do filme Ya no estoy aquí (2019).

 Traxectoria 
Juan Daniel García Treviño medrou en Alianza Real, preto de Monterrei, Nuevo León, no seo dunha familia de músicos, polo que se dedicou á música dende os nove anos. A súa afección polo vallenato levouno a formar parte do grupo Fuerza Cumbiambera e, máis tarde, a concursar polo papel de Ulises do filme Ya no estoy aquí, por invitación do seu mestre de música. Para facer o personaxe, tivo que aprender a bailar cumbia rebaixada e inspirouse no seu irmán, quen pertenceu á subcultura Kolombia.

No ano 2020, o actor fíxose co Premio Ariel ao actor revelación polo seu traballo en Ya no estoy aquí.

Asemade, actuou en distintas longametraxes como La civil, Manto de Gemas, El norte sobre el vacío, Wetiko e na ópera prima da directora mexicana Sofía Auza, Adolfo. Ademais, tivo un pequeno papel nun episodio da serie Narcos: México e é protagonista da serie Vgly por HBO Max.

 Filmografía 
 Cinema 
 Ano  Título  PapelNotas 2019 Ya no estoy aquí  Ulises 2021  La Civil  El Puma  2022  Manto de Gemas  Adán 2022  Wetiko Aapo 2022  El norte sobre el vacío Tello 2023  Adolfo Hugo 2023  Perdidos en la Noche Emiliano 2023  No Voy a Pedirle a Nadie Que Me Crea Cameo

 Televisión 
 Ano  Título  Papel Notas 2021  Narcos: México  Episodio «The Reckoning» 2023  VGLY (serie de televisión) Flex

 Notas 

Categoría:Nados en 2000
Categoría:Nados en Monterrei, México
Categoría:Músicos de México
Categoría:Actores de cinema de México
Categoría:Actores de televisión de México